ai4bharat/Pralekha huggingface dataset:
وزارت دفاع
دو طرفہ دفاعی تعاون کو آگے بڑھانے کے لیے وزیر دفاع اور ویتنام کے قومی دفاعی وزیر نے نئی دہلی میں بات چیت کی
دونوں ممالک کی دفاعی صنعتوں اور میری ٹائم سیکورٹی کے درمیان تعاون بڑھانے پر توجہ مرکوز کی گئی
ہندوستان نے ویتنام کو بحریہ کی صلاحیتوں کو بڑھانے کے لیے اپنی دیسی ساختہ ان سروس میزائل کارویٹ آئی این ایس کرپان کا تحفہ دیا
وزیر دفاع جناب راج ناتھ سنگھ نے 19 جون 2023 کو نئی دہلی میں ویتنام کے قومی دفاع کے وزیر جنرل فان وان گیانگ کے ساتھ بات چیت کی۔ اس ملاقات کے دوران دونوں ممالک کے درمیان دفاعی تعاون کے مختلف اقدامات پر ہونے والی پیش رفت کا جائزہ لیا گیا۔ دونوں اطراف نے اس سمت میں جاری کوششوں پر اطمینان کا اظہار کیا۔
دونوں وزرا نے تعاون کے موجودہ شعبوں بالخصوص صنعتی تعاون، میری ٹائم سیکورٹی اور کثیر قومی تعاون کو بڑھانے کے ذرائع کی نشان دہی کی۔ وزیر دفاع نے دیسی ساختہ ان سروس میزائل کارویٹ آئی این ایس کرپان کو تحفے میں دینے کا بھی اعلان کیا۔ یہ کرپان ویتنام پیپلز نیوی کی صلاحیتوں کو بڑھانے میں سنگ میل ثابت ہوگا۔
ویتنام کے وزیر دفاع نے ڈیفنس ریسرچ اینڈ ڈیولپمنٹ آرگنائزیشن  کے ہیڈ کوارٹر کا بھی دورہ کیا اور دفاعی تحقیق اور مشترکہ پیداوار میں تعاون کے ذریعے دفاعی صنعتی صلاحیتوں کو بڑھانے کے طریقوں پر تبادلہ خیال کیا۔
اس سے قبل دن میں جنرل فین وان گیانگ نے قومی جنگی یادگار پر پھول چڑھائے اور شہید ہونے والے ہیروز کو خراج عقیدت پیش کیا۔ جنرل فان وان گیانگ 18 جون کو دو روزہ دورے پر ہندوستان پہنچے تھے۔ ویتنام ہندوستان کی ایکٹ ایسٹ پالیسی اور ہند – بحر الکاہل خطے میں ایک اہم شراکت دار ہے۔
وزارت دفاع
بنگلہ دیش سے مکتی جودھا سوارنم وجے ورش خصوصی ٹرین پر سوار
بنگلہ دیش کا ایک وفد جس میں مکتی جودھا  اور بنگلہ دیشی مسلح افواج کے اہلکارشامل ہیں، فی الحال ہندُستان کے دورے پر ہیں۔ انہیں ‘‘سورنم وجے ورش’’ سے متعلق تقریبات میں حصہ لینا ہے جس کا اہتمام 1971 کی جنگ میں پاکستان پر فتح کی گولڈن جوبلی کی یاد میں کیا گیا ہے۔
بنگلہ دیش کا وفد آج نئی دہلی کے صفدرجنگ ریلوے اسٹیشن سے آگرہ کے لئے‘‘سورنم وجے ورش اسپیشل’’ ٹرین پر سوار ہوا۔ اس ٹرین کو آپریشنل لاجسٹکس اینڈ اسٹریٹجک موومنٹس کے ڈائریکٹر جنرل لیفٹیننٹ جنرل اے کے سنگھ اور شمالی ریلوے کے جنرل منیجر آشوتوش گنگل نے مشترکہ طور پرروانہ کیا۔
وفد دونوں ممالک کے درمیان فوجی تعاون اور دوستی کے مضبوط بندھن کی ایک پائیدار گواہی کے طور پر تاج محل اور اجمیر شریف درگاہ کا دورہ کرے گا۔ ایک ایسے وقت میں جب ہندُستان 1971 کی جنگ کی یادوں کو تازہ کر رہا ہے، مکتی جودھا کا یہ دورہ بنگلہ دیش کی طرف سے ہندُستانی مسلح افواج کی جانب سے تعاون اور قربانیوں کا اعتراف ہے۔
امور داخلہ کی وزارت
وزارت داخلہ نے نومبر 2022 سے اگست 2023 تک ماہانہ بنیاد پر زیر التوا معاملوں کو نمٹانے کےلئے ایک خصوصی مہم چلائی
وزارت کی جانب سے مختلف مقامات پر 3438 سوچھتا مہم چلائی گئیں،جن میں پبلک انٹرفیس والے فیلڈ/ آؤٹ اسٹیشن دفاتر پر خصوصی توجہ دی گئی
632 ایم پی حوالہ جات، 37 پارلیمانی یقین دہانیاں، 6 کابینہ کی تجاویز، 213 ریاستی حکومت کے حوالہ جات اور 47 پی ایم او حوالہ جات کو نمٹا یا گیا
نومبر 2022 سے اگست 2023 کے دوران موصول ہونے والی 38,550 عوامی شکایات اور 4,159 عوامی شکایات کی اپیلوں کو نمٹا یا گیا، سی اے پی ایف کے دفاتر میں 25,504 مربع فٹ جگہ خالی کر ائی گئی
وزارت داخلہ خصوصی مہم 3.0 کے تیاری کے مرحلے  اور نفاذ کے مرحلے  کے دوران ایک فعال شریک کے طور پر کام کرنے کے لیے پوری طرح پرعزم ہے
وزارت داخلہ نے نومبر 2022 سے اگست 2023 تک ماہانہ بنیادوں پر زیر التواء معاملات کو کم کرنے کے لیے خصوصی مہم چلائی۔ وزارت کی طرف سے مختلف مقامات پر کل 3,438 سوچھتا مہم چلائی گئی ہیں جن میں پبلک انٹرفیس والے فیلڈ/ آؤٹ اسٹیشن دفاتر پر خصوصی توجہ دی گئی ہے۔
مذکورہ مدت کے دوران، 632 ایم پی حوالہ جات، 37 پارلیمانی یقین دہانیوں، 6 کابینہ کی تجاویز، 213 ریاستی حکومت کے حوالہ جات اور 47 پی ایم او حوالہ جات کو نمٹا یا گیا۔ نیز، نومبر 2022 سے اگست 2023 کے دوران موصول ہونے والی کل 38,550 عوامی شکایات اور 4,159 عوامی شکایات کی اپیلوں کو وزارت نے نمٹا دیا ہے۔ سی اے پی ایف کے دفاتر میں کل 25,504 مربع فٹ جگہ خالی کر ائی گئی ہے۔
اس کےعلاوہ ، وزارت کے اندر تمام ڈویژنوں کے ساتھ مؤثر طریقے سے رابطہ قائم کرنے کے لیے، ایک بین وزارتی پورٹل تیار کیا گیا ہے۔ یہ وزارت کا بہترین عمل رہا ہے جس میں تمام ڈویژنز خصوصی مہم سے متعلق ڈیٹا اپ لوڈ کرتے ہیں۔ اس سے کسی بھی تاخیر کو کم کرتے ہوئے وقت پر درست ڈیٹا حاصل کرنے میں سہولت ہوئی ہے۔
انتظامی اصلاحات اور عوامی شکایات کے محکمے  کے ذریعے چلائی جانے والی خصوصی مہم 3.0 کی خصوصی مہم کے پچھلے معاملوں کی کامیابی سے حوصلہ افزائی کرتے ہوئے، وزارت داخلہ تیاری کے مرحلے  اور نفاذ کے مرحلے  کے دوران ایک فعال شریک کے طور پر کام کرنے کے لیے پوری طرح پرعزم ہے۔ وزارت داخلہ میں منعقد کی گئی خصوصی مہم پائیدار اور ماحول دوست کام کی جگہوں پر مرکوز ہے۔
02 اکتوبر 2023 سے 31 اکتوبر 2023 تک چلائی جانے والی خصوصی مہم 3.0 کی اعلیٰ سطح پر نگرانی کی جا رہی ہے۔ تمام سی اے پی ایف اور سی پی اوز کو خصوصی مہم 3.0 کی اہمیت پر زور دیا گیا ہے اور شناخت شدہ پیرامیٹرز کے مطابق بہترین نتائج کے لیے ایک مربوط انداز میں کام کرنے کی ترغیب دی گئی ہے۔
جیسا کہ ہم سب کے لیے زیادہ پائیدار مستقبل کی طرف بڑھ رہے ہیں، کام کی جگہ پر پائیدار طرز عمل کے لیے رویے میں تبدیلی پر خصوصی زور دیا جائے گا۔
نیتی آیوگ
نیتی آیوگ نے 21ویں صدی کے لئے صحت نظام کی تعمیر سے متعلق اپنی رپورٹ جاری کی
نیتی آیوگ نے آج‘جدید ہندستان کے لئے صحت نظامات : بلاکس کی تعمیر-اصلاحات کی ممکنہ راہیں’ کے موضوع پر اپنی رپورٹ جاری کی۔ یہ رپورٹ نیتی آیوگ کے وائس چیئرمیں ڈاکٹر راجیو کمار نے بل گیٹس کی موجودگی میں جاری کی۔ اس پروگرام میں نیتی آیوگ کے اہلکار، پالیسی ساز، قومی اور بین الاقوامی اکیڈمیا نیز بل اینڈ ملنڈا گیٹس فاؤنڈیشن کے نمائندے بھی موجود تھے۔
بھارت نے گزشتہ کئی سالوں میں رسائی سے محروم اور آبادی کے کمزور طبقات کے لئے معیاری اور سستی صحت کی سہولیات فراہم کرنے کے لئے متعدد کام کئے ہیں. پھر بھی، بہت سے اشارے یہ بتاتے ہیں کہ اس میں بہتری کے وسیع امکانات ہیں۔ اس رپورٹ میں صحت کے مسئلے کو پالیسی سازی کے مرکز میں رکھا گیا ہے، جس میں ہندستان کے صحت نظام میں یکسر تبدیلی کے لئے واضح ہدایات پیش کی گئی ہیں۔ اس میں صحت سے متعلق جکڑ بندیوں کو توڑنے اور بکھرے ہوئے متعدد اقدامات کی صورتحال کو ختم کرنے پر توجہ مرکوز کی گئی ہے تاکہ وزارتوں کے ساتھ ساتھ مرکز او ریاستوں کے درمیان بہتر تال میل کو یقینی بنایا جاسکے۔ اس کا آغاز ایوشمان بھارت کے تحت کیا جاچکا ہے۔
نیتی آیوگ کے نائب صدر نے کہا کہ صحت کے شعبےمیں رقوم اور خدمات کی فراہمی کے معاملے میں، نظام کی سطح پر تقسیم کے مسائل پر قابو پانے سے معیار رسائی دونوں کے حصول میں مدد ملے گی۔ ڈاکٹر راجیو کمار نے کہا کہ ملک کے شہریوں کی صحت کو بہتر بنانے اور ایک جدید ہندستان کی بڑھتی ہوئی خواہشات اور ضروریات کو پورا کرنے کے لئے متعدد مواقع تیار کرنے کی ضرورت ہے۔
ہندستان میں صحت کے شعبے میں اہم پیش رفت کی تعریف کرتے ہوئے، بل اینڈ ملنڈا گیٹس فاؤنڈیشن کے کو-چیئرمین بل گیٹس نے کہا کہ بنیادی صحت کی سہولت سب کے لئے انتہائی اہم ہے. انہوں نے کہا کہ ہندستان نہایت پرامید حالت میں ہے ہے اور یہ دیگر ممالک کے لئے بھی مثال بننے والی ہے ۔ انہوں نے کہا کہ اہم چیلنجوں کو پورا کرنے میں نجی شعبے کی شرکت ضروری ہے ۔بل گیٹس فاؤنڈیشن اپنے اقدامات کے ذریعہ اس کام میں ہر ممکن مدد فراہم کرے گا۔
اس رپورٹ میں مستقبل کے صحت نظامات کے سلسلہ میں پانچ قابل توجہ شعبوں کی نشاندہی کی گئی ہے۔ان میں عوامی صحت کے نامکمل ایجنڈا پورا کرنا، بڑی انشورنس کمپنیوں میں سرمایہ کاری کرکے ذاتی صحت اخراجات کو کم کرنا، خدمات کی فراہمی کو آپس میں جوڑنا، صحت دیکھ بھال خدمات کابہتر خریدار بنانے کے لئے شہریوں کو بااختیار بنانا اور ڈیجیٹل صحت کی طاقت کا فائدہ اٹھانا ، شامل ہیں ۔
ہندستان میں مواقع کی تعمیر کی ضرورت کو نمایاں کرتے ہوئے آئندہ پندرہ برسوں کے دوران صحت خدمات کی ڈیلیوری کے نظام کواس طرح سے یکسر تبدیل کرنے کا تصور پیش کیا گیا ہے جس سے اس میں شہریوں پر کسی اضافی بوجھ کے بغیر تیزی سے سدھار ہو۔
یہ رپورٹ معروف بین الاقوامی ماہرین اور حکومت ، نجی شعبے ، انشورنس کمپنیوں ، ریسرچرز اور اکیڈمیا کے ہم پلہ شخصیات کے ذریعہ کئے گئے تجریے کی رہنمائی میں تیار کی گئی ہے۔ اس تجزیے میں اس بات کو نمایاں کیا گیا ہے کہ موجودہ صحت نظام کو مضبوط کرنے کے لئے کی جانے والی سرمایہ کاری سے ہندستان کو سماجی اور اقتصادی سطح پر زبردست فائد ہ ہوگا۔
یہ رپورٹ https://niti.gov.in/sites/default/files/2019-11/NitiAayogBook_compressed.pdf پر دیکھی جاسکتی ہے۔
۔۔۔۔۔۔۔۔۔۔۔
م ن۔م م ۔ ج۔
U- 5157
(Visitor Counter : 169
وزیراعظم کا دفتر
وزیر اعظم نے شہریوں کے وائس اوور کے ساتھ نئی پارلیمنٹ کا ویڈیو شیئر کیا
وزیر اعظم جناب نریندر مودی نے شہریوں کے وائس اوور کے ساتھ نئی پارلیمنٹ کا ویڈیو شیئر کیا ہے، جن میں وزیر اعظم کی اپیل پر شہریوں نے اپنے خیالات کا اظہار کیا ہے۔
انہوں نے مرکزی وزیر جناب ہردیپ سنگھ پوری کا وائس اوور ویڈیو بھی شیئر کیا ہے۔
اپنے ٹوئٹر ہینڈل سے ویڈیو کو ری-ٹویٹ کرتے ہوئے وزیر اعظم نے کہا:
’’کئی لوگ #MyParliamentMyPride پر اپنی خوشی کا اظہار کر رہے ہیں۔ بہت ہی جذباتی وائس اوور کے ذریعے وہ اس بات پر فخر کا اظہار کر رہے ہیں کہ ہمارے ملک کو ایک نئی پارلیمنٹ مل رہی ہے، جو لوگوں کی آرزوؤں کو مزید جوش کے ساتھ پورا کرنے کے لیے کام کرتی رہے گی۔
’’دعا کرتا ہوں کہ جمہوریت کا یہ مندر ہندوستان کی ترقی کے خواب کو مضبوط کرتا رہے اور لاکھوں لوگوں کو با اختیار بناتا رہے۔ #MyParliamentMyPride‘‘
سٹرک ٹرانسپورٹ اور شاہراہوں کی وزارت
جناب نتن گڈکری نے اترپردیش کے گورکھپور میں 10,000 کروڑ روپے سے زیادہ کی سرمایہ کاری کے ساتھ 18 نیشنل ہائی وے پروجیکٹوں کا افتتاح اور سنگ بنیاد رکھا
سڑک نقل و حمل اور قومی شاہراہوں کے مرکزی وزیر جناب نتن گڈکری نے آج اترپردیش کے گورکھپور میں 10،000 کروڑ روپئے سے زیادہ کی سرمایہ کاری والے 18 نیشنل ہائی وے پروجیکٹوں کا افتتاح اور سنگ بنیاد رکھا۔ اس موقع پر وزیر اعلیٰ یوگی آدتیہ ناتھ، مرکزی وزیر مملکت جناب پنکج چودھری اور تمام ایم پی، ایم ایل اے اور عہدیدار بھی موجود رہے۔
جناب گڈکری نے کہا کہ سونولی – گورکھپور کی 4 لیننگ بین الاقوامی سرحد کے ساتھ سرحدی سیکورٹی کو مضبوط کرے گی۔ بائی پاس کی تعمیر سے گورکھپور رنگ روڈ مکمل ہو جائے گا اور شہر میں ٹریفک جام سے نجات ملے گی اور تجارتی، رہائشی اکائیوں کے قیام میں بھی مدد ملے گی۔
وزیر موصوف نے کہا کہ کشی نگر سے لمبنی تک سڑک کی تعمیر سے بدھ مت کے سیاحتی مقامات میں بین الاقوامی سیاحت کو فروغ ملے گا۔ انہوں نے کہا کہ گیلولا بائی پاس کی تعمیر سے بہرائچ-شراوستی-بلرام پور کا رابطہ بہتر ہوگا۔ اس کے ساتھ ہی دیوی پاٹن مندر کے سیاحوں کے لیے ٹریفک ہموار ہو جائے گی۔
جناب نتن گڈکری نے کہا کہ بابا گورکھ ناتھ جی کی اس مقدس سرزمین پر جن پروجیکٹوں کا افتتاح اور سنگ بنیاد رکھا جا رہا ہے اس سے اتر پردیش میں سرمایہ کاری اور روزگار کے مواقع کی حوصلہ افزائی ہوگی اور صنعتی ترقی کو فروغ ملے گا۔
بجلی کی وزارت
کابینہ نے عارضی میگا پاور پروجیکٹس کے لیے میگا پاور پالیسی2009 میں ترمیم کو منظوری دی
وزیر اعظم جناب نریندر مودی کی صدارت میں اقتصادی امور کی کابینہ کمیٹی نے آج ٹیکس حکام کو حتمی میگا سرٹیفکیٹ فراہم کرنے کے لیے 10 عارضی میگا سرٹیفائیڈ پروجیکٹس کی نشاندہی کرنے کے لیے وقت کی توسیع  کو منظوری دے دی ۔
حتمی میگا سرٹیفکیٹ پیش کرنے کی مدت میں توسیع ڈویلپرز کو مستقبل کے پی پی ایز کے لیے مسابقتی بولی لگانے اور پالیسی کی شرائط کے مطابق ٹیکس میں چھوٹ حاصل کرنے کے قابل بنائے گی۔ بڑھتی ہوئی لیکویڈیٹی ملک کی مجموعی ترقی کو فروغ دے گی اور مختلف دباؤ والے توانائی اثاثوں کی بحالی کو بھی یقینی بنائے گی۔
دس عارضی میگا پراجیکٹس جو ٹیکس حکام کو حتمی میگا سرٹیفکیٹ فراہم کرنے کے لیے کمیشن شدہ/جزوی طور پر کمیشن شدہ شروع کیے گئے ہیں، کی مدت درآمد کی تاریخ سے 120 ماہ کی بجائے 156 ماہ تک بڑھا دی گئی ہے۔ اس توسیعی مدت کے دوران، نئی اور قابل تجدید توانائی کی وزارت  اور سولر انرجی کارپوریشن آف انڈیا لمیٹڈ  کے ساتھ مل کر فرم توانائی  کے لیے بولیاں طلب کی جائیں گی۔ میگا پروجیکٹس سے پی پی ایز کو محفوظ بنانے کے لیے اس طرح کی بولیوں میں حصہ لینے کی توقع کی جائے گی۔ بجلی کی وزارت اس مدت میں ایک متبادل بھی تیار کرے گی جو کہ موجودہ بجلی کی منڈیوں کی بنیاد پر اس بات کو یقینی بنائے گی کہ فوائد صارفین تک مسابقتی انداز میں منتقل ہوں۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. -3492
(Visitor Counter : 116
بہت چھوٹی، چھوٹی اور درمیانی صنعتوں کی وزارت
خواتین کی ملکیت والے ایم ایس ایم ایز کے لیے کریڈٹ اسکیمیں
بہت چھوٹی، چھوٹی اور درمیانی صنعتوں  کے وزیر مملکت جناب بھانو پرتاپ سنگھ ورما نے راجیہ سبھا میں ایک تحریری جواب میں بتایا کہ تین اگست 2022 تک ایم ایس ایم ای کی وزارت کے ادیم رجسٹریشن پورٹل میں رجسٹرڈ اور درجہ بند ایم ایس ایم ای کے کل 99,58,903 میں سے 17,96,408 خواتین کی ملکیت والی بہت چھوٹی، چھوٹی اور درمیانی صنعتیں ہیں۔
ایم ایس ایم ای کی وزارت دو بڑی کریڈٹ اسکیمیں چلاتی ہے۔ پرائم منسٹرز ایمپلائمنٹ جنریشن پروگرام  اور بہت چھوٹی اورچھوٹی صنعتوں کے لیے کریڈٹ گارنٹی اسکیم  2008-09 میں پی ایم ای جی پی کے آغاز سے لے کر، 2 اگست 2022 تک، مجموعی طور پر 2,50,319 صنعت کار خواتین کی مدد کی گئی ہے اور سال 2000 میں بہت چھوٹی اور چھوٹی صنعتوں کے لیے کریڈٹ گارنٹی اسکیم کے آغاز کے بعد سے 30جون 2020 تک کریڈٹ گارنٹی مجموعی طور پر 11,92,689 خواتین کو کریڈٹ گارنٹی دی گئی ہے۔
حکومت سال 2000 سے بہت چھوٹی اورچھوٹی صنعتوں کے لیے کریڈٹ گارنٹی اسکیم  چلا رہی ہے، تاکہ خواتین سمیت بہت چھوٹی اورچھوٹی صنعتوں کو کولیٹرل فری  کریڈٹ فراہم کیا جا سکے۔ اس اسکیم کے تحت صنعت کار خواتین کو 5فیصد اضافی گارنٹی کوریج اور 5 لاکھ روپےسے زیادہ 50 لاکھ روپے تک کے قرض کے لئے گارنٹی فیس میں 0.15 فیصد اضافی رعایتیں ملتی ہیں۔
۔۔۔۔۔۔۔۔۔۔۔
ش ح۔ا گ ۔ن ا۔
U- 8893
(Visitor Counter : 57
زراعت اور کاشتکاروں کی فلاح و بہبود کی وزارت
زراعت اور کسانوں کی بہبود کے مرکزی وزیر جناب نریندر سنگھ تومر نے بتایا کہ گذشتہ سال کے مقابلے میں ربیع کے علاقے کی کوریج میں 24.13 لاکھ ہیکٹر کا اضافہ ہوا ہے
سینئر عہدیداروں کے ساتھ ربیع کی فصلوں کی صورتحال کا جائزہ لیتے ہوئے وزیر موصوف نے امید ظاہر کی کہ آنے والے دنوں میں ربیع کی فصلوں کے رقبے کی کوریج میں مزید تیزی آنے کی توقع ہے
گیہوں کے تحت رپورٹ کردہ علاقہ کی کوریج پچھلے سال کی اسی مدت کے 138.35 لاکھ ہیکٹر کے مقابلے میں 152.88 لاکھ ہیکٹر ہے
جناب تومر نے بتایا کہ ملک بھر میں پانی ذخیرہ کرنے کی بہتر پوزیشن ہے اور وافر کھادیں بھی دستیاب ہیں
مرکزی وزیر زراعت اور کسانوں کی فلاح و بہبود جناب نریندر سنگھ تومر نے بتایا کہ پچھلے سال کے مقابلے میں ربیع کے علاقے کی کوریج میں 24.13 لاکھ ہیکٹر کا اضافہ ہوا ہے۔
سینئر عہدیداروں کے ساتھ ربیع کی فصلوں کی صورتحال کا جائزہ لیتے ہوئے جناب تومر نے اس بات پر اطمینان کا اظہار کیا کہ اب تک گیہوں کے تحت 152.88 لاکھ ہیکٹر رقبے کی اطلاع دی گئی ہے جبکہ پچھلے سال کی اسی مدت میں یہ رقبہ 138.35 لاکھ ہیکٹر تھا۔ گندم کے لیے، گذشتہ سال کے مقابلے میں رقبے کی کوریج میں 14.53 لاکھ ہیکٹر کا اضافہ ہوا ہے اور یہ گذشتہ چار برسوں میں اب تک کی سب سے زیادہ کوریج ہے۔
25 نومبر 2022 تک ربیع کی فصلوں کے تحت بوائی کا کل رقبہ 358.59 لاکھ ہیکٹر  تھا جبکہ پچھلے سال کی اسی مدت میں یہ رقبہ 334.46 لاکھ ہیکٹر تھا۔ اس طرح گذشتہ سال کے مقابلے میں ربیع کے علاقے کی کوریج میں 24.13 لاکھ ہیکٹر کا اضافہ ہوا ہے۔ 
جناب تومر نے امید ظاہر کی کہ مٹی کی نمی کی سازگار صورتحال، بہتر زندہ پانی ذخیرہ کرنے کی صورتحال اور ملک بھر میں کھادوں کی آرام دہ دستیابی کے ساتھ، آنے والے دنوں میں ربیع فصلوں کے علاقے کی کوریج میں مزید تیزی آنے کی توقع ہے اور ربیع کی اچھی فصل کی توقع کی جاسکتی ہے۔
ملک بھر کے 143 اہم آبی ذخائر میں پانی کا موجودہ ذخیرہ 149.49 ارب مکعب میٹر  جو گذشتہ سال کی اسی مدت کا 106 فیصد اور اسی مدت کے آخری 10 برسوں کے اوسط ذخیرہ کا 119 فیصد ہے۔ 15-21 نومبر، 2022 کے دوران مٹی کی نمی کی حالت زیادہ تر اضلاع میں اسی مدت کے پچھلے 7 برسوں کے اوسط سے زیادہ ہے۔ ربیع کے موسم کے لیے ضرورت کے مطابق کھادوں کی دستیابی بھی ملک بھر میں آرام دہ اور پرسکون ہے۔
جل شکتی وزارت
آبی وسائل کے محکمہ کے سیکریٹری نے ‘‘صنعتوں میں بڑھتے پانی کے بہتر استعمال’’ کے موضوع
پرورکشاپ کا افتتاح کیا
یوپی سنگھ نے صنعت سے سی ایس آر کےحصہ کے اختراعات کے طورپر ‘‘کارپوریٹ واٹر، رسپانسبلٹی اپنانے کی اپیل کی
نئی دہلی ،05؍مارچ:آبی وسائل ، ندیوں کی ترقی اور گنگا کی صفائی کی وزارت کے سیکریٹری جناب یوپی سنگھ نے کارپوریٹ سماجی ذمہ داری کے التزامات کے حصے کے طورپر کارپوریٹ آبی ذمہ داری  اپنانے کی اپیل کی ہے۔ انہوں نے ‘‘صنعتوں میں بڑھتے پانی کے کفایتی استعمال’’ کے موضوع پر قومی آبی مشن کے زیر اہتمام منعقدہ ورکشاپ کے افتتاحی اجلاس سے خطاب کرتے ہوئے انہوں نے کہا کہ عالمی معیارات کے مقابلے میں ہماری صنعتیں اب بھی پانی کا بہت زیادہ استعمال کرتی ہیں۔یہاں یہ بات قابل ذکر ہے کہ ‘‘ہر کام دیش کے نام’’ پہل کے حصے کے طورپر مذکورہ ورکشاپ کا انعقاد کیا گیا ہے۔انہوں نے کہا کہ پانی کی کھپت کو کم کرنے کی غرض سے پانی کے استعمال کے تعلق سے مختلف صنعتوں میں زمینی مطالعے کی ضرورت ہے۔
زیر زمین پانی کی سطح میں تیزی سے آرہی کمی پر تشویش ظاہر کرتے ہوئے جناب یوپی سنگھ نے کہا کہ زمین کے اندر پانی کی سطح بحال رکھنے کے تحت زمین کے اندر کتنا پانی جمع ہوتا ہے اس کے مقابلے میں ہم زمین سے ڈھائی گنا زیادہ پانی کی نکاسی کرتے ہیں۔انہوں نے کہا کہ ہد سے زیادہ آبی وسائل کی نکاسی کے نتیجے میں ہمیں پانی کی قلت کا سامنا ہے۔
جناب یوپی سنگھ نے کہا کہ ‘‘پنجاب اور ہریانہ جسے ہندوستان کے اناج کا بھنڈار کہا جاتا ہے ، وہ اب بھی جھارکھنڈ اور چھتیس گڑھ کے فی ہیکٹیئر تین ہزار ٹن کے مقابلے میں تقریباً پانچ ہزار ٹن سے زیادہ کی پیداوار کرنے کی فصل اگا رہا ہے، لیکن ان ریاستوں میں فی یونٹ پانی کی پیداواریت پنجاب اور ہریانہ کے مقابلے میں بہت زیاد ہے۔’’ انہوں نے کہا کہ ‘‘ہماری اصل پریشانی بندیل کھنڈ جیسے روایتی طورپر خشک خطے نہیں ہیں، بلکہ ہریانہ اور پنجاب میں جو صورت حال پیدا ہورہی ہے، یہ ہمارے لئے باعث تشویش ہے۔
انہوں نے کہا کہ حالیہ برسوں کے دوران آب و ہوا کی تبدیلی کے نتیجے میں بارش کے طریقوں میں تبدیلیاں آئی ہیں۔انہوں نے کہا کہ اس تبدیلی کے نتیجے میں ہمیں با ربار سوکھے اور سیلاب کا سامنا کرنا پڑے گا۔
اس موقع پر وزارت کے ایڈیشنل سیکریٹری اور این ڈبلیو ایم کے مشن ڈائریکٹر جناب جی اشوک کمار نے کہا کہ کاغذ اور گتے کی صنعت پانی کی کھپت کم کرکے تقریباً نصف تک کرسکتی ہے، لیکن اس سلسلے میں بہت کچھ کیا جاسکتا ہے، کیونکہ اب بھی عالمی معیارات کے مقابلے میں 5 سے 10 گنا زیادہ ہورہی ہے۔
بھارتی چناؤ کمیشن
اسنیپ شاٹ: عام انتخابات 2019 مرحلہ۔ ایک کی تیاریاں
نئی دہلی، 10 اپریل 2019، عام انتخابات 2019 کے مرحلہ ایک 17 ویں لوک سبھا کے عوامی نمائندوں کو منتخب کرنے کے لئے تمام تیاریاں مکمل ہوگئی ہیں اور کل بروز جمعرات، 11 اپریل 2019 کو پولنگ ہوگی۔ 20 ریاستوں اور مرکز کے زیر انتظام علاقوں میں 91 لوک سبھا نشستیں ہیں۔ یہاں پیش ہیں ان پولنگ ریاستوں کی کچھ دلچسپ جھلکیاں۔
|
|
انڈومان اور نکوبار جزائر
|
|
- مرکز کے زیر انتظام اس علاقے میں 41 گریٹ انڈومان قبائل کے اسٹریٹ جرائز سے جبکہ ہٹ خلیج میں 65 اونج قبائل اور کمیمپبیل خلیج کے 100 شومپین قبائل ہیں۔
|
|
|
|
اروناچل پردیش
|
|
- سب س کم تعداد میں رائے دہنگان کے ساتھ پولنگ اسٹیشن:
45ہیولیانگ  کے تحت مالوگیم کے اسمبلی حلقے میں صرف ایک خاتون ووٹر ہے۔
- 3مکتو  کے تحت 18 لوگوں تھانگ اسمبلی حلقہ، سب سے بلند پولنگ اسٹیشن ہے۔ اس کی اونچائی تقریباً 13583 فت ہے۔
- ریاست میں 11 پولنگ اسٹیشن خصوسی طور پر خواتین کے لئے قائم کئے گئے ہیں۔
|
|
|
|
میزورم
|
|
- برو پناہ گزینوں کے لئے، جو تریپورہ میں کیمپ میں مقیم ہیں کے لئے میزورم ۔ تریپورہ سرحد پر کنہہ من میں 15 خصوصی پولنگ بوتھ قائم کئے گئے ہیں۔
- میزروم پارلیمانی حلقوں میں منفرد خصوصیت ہے۔ یہاں رائے دہندگان کے پاس 100 فیصد الیکٹرو فوٹو آئی ڈنٹیٹی  ہیں
|
|
|
|
سکم
|
|
- سکم میں سب سے بلند پولنگ بوتھ جس کی بلندی 13500 فٹ ہے، ہند۔ چین سرحد پر گناتھانگ وادی میں واقع ہے۔ 21 گھنا تھنگ۔ ماچونگ اسمبلی حلقے سے 180 رجسٹرڈ راے دہندگان 11 اپریل کو اپنے حق رائے دہی کا استعمال کریں گے۔
- 39آل ویمن پولنگ اسٹیشن قائم کئے گئے ہیں جن کا انتظام تمام خواتین پارٹیز اور خواتین پولیس دستوں کے ہاتھوں میں ہے۔
|
|
|
|
میگھالیہ
|
|
- میگھالیہ میں 52 فیصد خواتین رائے دہندگان ہیں ان میں 32.34 فیصد خواتین کی عمریں 20 سے 29 برس کے درمیان ہیں۔
- میگھالیہ مں پہلی مرتبہ، بریل ووٹر آئی ڈی کارڈ۔ ای پی آئی سی بنائے گئے ہیں۔ یہ بریل ای پی آئی سی نابینہ لوگوں کے استعمال کے لئے جاری کئے گئے ہیں۔
|
|
|
|
بہار
|
|
- تمباکو سے پاک پولنگ بوتھ: ملک میں دہلی کے بعد بہار دوسری ریاست بن گئی ہے جہاں لوک سبھا انتخابات 2019 کے لئے تمام پولنگ بوتھوں کو تمباکو سے پاک قرار دیا گیا ہے۔
- 350 پولنگ بوتھوں پر لائیو ویب کاسٹنگ کا انتظام کیا گیا ہے تاکہ آزادانہ اور منصفافنہ پولنگ کو یقینی بنایا جاسکے۔
|
|
|
|
اترپردیش
|
|
- ریاست میں گزشتہ عام انتخابات 2014 کے بعد سے کل رائے دہنگان کی تعداد 5506336  تک بڑھ گئی ہے۔
- 1675567 رائے دہنگان مذکورہ تعداد میں سے 18۔19 عمر کے زمرے میں ہیں۔
|
|
۔
U- 1832
(Visitor Counter : 78
وزارت دفاع
ایم کیو – 9 بی ڈرون کی خرید:قیاس پر مبنی رپورٹس گمراہ کن ہیں
ڈیفنس ایکویزیشن کاؤنسل  نے 15 جون، 2023 کو غیر ملکی فوجی خرید  کے توسط سے امریکہ سے تینوں افواج کے لیے 31 ایم کیو-9بی  ہائی الٹی ٹیوڈ لانگ اینڈیورینس  رموٹلی پائلیٹڈ ایئر کرافٹ سسٹم  کی خرید کے لیے ضرورت کی منظوری  فراہم کی۔ منظوری میں متعلقہ ساز و سامان کے خریدے جانے والے بغیر پائلٹ والے طیاروں کی تعداد شامل تھی۔
ضرورت کی منظوری کے تحت امریکی حکومت کے ذریعے فراہم کی گئی 3072 ملین امریکی ڈالر کی تخمینی لاگت کا ذکر کیا گیا ہے۔ حالانکہ امریکی حکومت کی پالیسی پر مبنی منظوری موصول ہونے کے بعد اس کی خرید قیمت سے متعلق بات چیت کی جائے گی۔ وزارت دفاع  جنرل ایٹامکس  کے ذریعے دیگر ممالک کو دی جانے والی بہتر قیمت کے ساتھ سپردگی لاگت کا موازنہ کرے گی۔ کام زیر تکمیل ہے اور متعینہ عمل کے مطابق اسے پورا کر لیا جائے گا۔
غیر ملکی فوجی خرید روٹ کے تحت امریکی حکومت کو ایک درخواست کا مکتوب  بھیجا جائے گا، جس میں تینوں مسلح افواج کی ضروریات، ساز و سامان کی تفصیلات اور خرید کی شرائط کو شامل کیا جائے گا۔ سفارش کی بنیاد پر، امریکی حکومت اور وزارت دفاع تجویز اور منظوری نامہ کو حتمی شکل دیں گے، جہاں ساز و سامان کی تفصیل اور خرید کی شرائط پر بات چیت کی جائے گی اور غیر ملکی فوجی خرید پروگرام اور امریکی حکومت اور جی اے کے ذریعے دیگر ممالک کو دی جانے والی قیمت اور شرائط کو حتمی شکل دی جائے گی۔
دریں اثنا، سوشل میڈیا کے کچھ حصوں میں قیمت اور خرید کی دیگر شرائط کا ذکر کرتے ہوئے کچھ قیاس آرائیوں پر مبنی رپورٹس سامنے آئی ہیں جو گمراہ کن ہیں، ان کے خفیہ مقاصد ہیں اور ان کا مقصد مناسب سپردگی کے عمل میں رخنہ ڈالنا ہے۔ اس سلسلے میں سبھی سے گزارش کی جاتی ہے کہ وہ گمراہ کن خبر نہ پھیلائیں اور غلط جانکاری نہ دیں۔ ایسی گمراہ کن خبریں مسلح افواج کے حوصلے پر سنگین نتائج ڈال سکتی ہیں اور سپردگی کے عمل پر منفی اثر پڑ سکتا ہے۔
صدر جمہوریہ کا سکریٹریٹ
صدر جمہوریہ ہند مغربی بنگال کے دورے پر، کولکاتا میں شہری استقبالیہ میں شرکت
قربانی اور شہادت، ثقافت اور تعلیم بنگال کی سرزمین پر زندگی کے آدرش رہے ہیں: صدر مرمو
صدر جمہوریہ ہند محترمہ دروپدی مرمو نے آج شام  کولکتہ میں مغربی بنگال حکومت کے ذریعے ان کے اعزاز میں دیے گئے شہری استقبالیہ میں شرکت کی۔
اس موقع پر خطاب کرتے ہوئے صدر جمہوریہ نے پرتپاک استقبال کے لیے مغربی بنگال کی حکومت اور عوام کا شکریہ ادا کیا۔ صدر جمہوریہ نے کہا کہ قربانی اور شہادت، ثقافت اور تعلیم بنگال کی سرزمین پر زندگی کے آدرش رہے ہیں۔ بنگال کے لوگ تہذیب یافتہ اور ترقی پسند ہیں۔ بنگال کی سرزمین نے ایک طرف لازوال انقلابیوں اور دوسری طرف ممتاز سائنس دانوں کو جنم دیا ہے۔ سیاست سے لے کر نظام انصاف تک، سائنس سے فلسفے تک، روحانیت سے لے کر کھیل تک، ثقافت سے کاروبار تک، صحافت سے لے کر ادب، سنیما، موسیقی، ڈرامہ، مصوری اور دیگر فنون لطیفہ تک، بنگال کے قابل ذکر بانیوں نے کئی شعبوں میں نئے طریقے اور طریقے تلاش کیے ہیں۔
صدر جمہوریہ نے کہا کہ کامیابی کی بلند ترین چوٹی پر پہنچنے کے بعد بھی بنگال کے لوگ اپنی مٹی سے اپنا تعلق برقرار رکھتے ہیں اور بھارت ماتا کی عظمت میں اضافہ کرتے رہتے ہیں۔ انھوں نے بنگال کے لوگوں کی اس خصوصیت کی ستائش کی۔ انھوں نے کہا کہ بنگال کے لوگوں نے ہمیشہ سماجی انصاف، مساوات اور عزت نفس کے نظریات کو ترجیح دی ہے۔ انھیں یہ جان کر خوشی ہوئی کہ کولکاتا میں سابق ایسٹ ایسپلانیڈ کی ایک سڑک کا نام سیدو کانہو دہر' رکھا گیا ہے۔ انھوں نے کہا کہ اس طرح کے اقدامات ہماری جدوجہد آزادی کے نظریات کو تقویت دیتے ہیں، خاص طور پر ہمارے قبائلی بھائیوں اور بہنوں کی خود اعتمادی اور خود اعتمادی کو۔
صدر جمہوریہ کی تقریر دیکھنے کے لیے یہاں کلک کریںU No 3370
(Visitor Counter : 92